متحف الشرطه

متحف الشرطه, هوا متحف بقلعه صلاح الدين بالقاهره مع المتحف الحربى, بيحتوى متحف الشرطه على كتير من مقتنيات اجهزة الامن المصريه و الادوات المستخدمه فى اقسام الشرطه و هدوم افراد الشرطه و بعض الصور لمشاهير الظباط و المجرمين و منها صور ريا و سكينه و الخط و غيرهم.
 موقعه 
يقع متحف البوليس القومى جوه أسوار قلعة صلاح الدين بالقاهرة بجوار المتحف الحربى فى الجهة الشمالية الغربية من القلعة فى المنطقة اللى كان بتتسما اسم ساحة العلم.

 تاريخ المتحف 
افتتح متحف البوليس يوم 25 يناير سنة 1986م بحضور الرئيس الراحل محمد حسنى مبارك واللواء أحمد رشدى وزير الداخلية  ساعتها و كان الافتتاح متوافقا مع الاحتفال بعيد البوليس فى السنه دى.

 سيناريو العرض المتحفى 
يضم المتحف الكتير من المقتنيات اللى تهدف لإبراز تاريخ البوليس من أقدم العصور وحتى التاريخ الحديث. ويضم المتحف ستة قاعات هي: قاعة البوليس فى العصر الفرعوني، اللى تتضمن نماذج لأسلحتها فى ذلك العهد، وتشمل مجموعات من السهام والدروع والأقواس والبلط، بالإضافة الى لوحات جصية تلقى الضوء على نشاط البوليس فى مصر الفرعونية، ومن أبرز المعروضات بهذه القاعة نموذج لقارب من الخشب به عشرة بحارة يمثلو البوليس النهرية فى العصر الفرعونى  اللى يماثل حالى بوليس المسطحات المائية حيث عرفت البوليس النهرية تحديدا فى عهد الملك مينا أو نارمر عام 3000 ق.م، وقاعة تانيه مخصصة للبوليس فى مصر الإسلامية، ويُعرض بيها أسلحة من العصور الإسلامية المختلفة وشعارات البوليس فى كل عصر منها، مثال طبنجة بدائية الصنع مصنوعة من الحديد والخشب، و زخرف المقبض بزخارف نباتية مكفته بالذهب، تُعمر من الفوهة، وتعمل بنظام الفونية ومداها الفعال قصير للغاية، هيا  من أولى الأسلحة النارية اللى حلت محل الأسلحة التقليدية  ساعتها كالسيف.

كما تعرض دى القاعة لوحات توضح الزى الشرطى فى العصر العثمانى مثال للوحة فنية لثلاثة أشخاص هم (جندي، قائد عسكر المشاة، حارس)، ولوحة ل4  أشخاص هم شرطيان، مساعد الملازم الاولانى للمعسكرات، ظابط القصر.

فضلا عن وثيقة أثرية نادرة لمحاكمة من العصر العثمانى وتتضمن حكم صادر بتاريخ 3/4/1678 من الحاكم الشرعى لمحكمة أبريم، يقضى بدفع دية وقدرها خمسمائة دينار لشخص اسمه أحمد خليل تعويض عن شلل فى يده، وفقد بعض أصابعه، لقيام واحد من الأشخاص ويُدعى أحمد بن بهرام بضربه بالسيف على يده، كمان قاعة السلاح والاغتيالات السياسية، وقاعة الجرائم الاجتماعية زى قضية ريا وسكينة الشهيرة، فضلا عن الابطال الشعبين زى أدهم الشرقاوى اللى عاش بقرية زبيدة مركز إيتاى البارود فى محافظة البحيرة بمصر، ويعرض المتحف نبذه مختصرة عن قصة كفاحه ونضاله ضد الاحتلال البريطانى.

وقاعة الإسماعيلية اللى تستعرض ملحمة البوليس ضد الاحتلال الإنجليزى. وتتضمن ماكيت يجسد أحداث معركة الاسماعيلية بين البوليس المصرية المحصنة بالداخل والقوات البريطانية المحاصرة بالخارج، وعدد من الأسلحة اللى استخدمت فى المعركة، إضافة لالبهو الرئيسى اللى يعرض مجموعة من التماثيل اللى تجسد زى البوليس المصرية ومراحل تطورها بداية من العصر المملوكى لحد العصر الحديث.

كما يزين حيطان البهو الرئيسى صور تجسد وزرا الداخلية من الفترة الملكية وحتى وقتنا الحالى أمثلة: حسين رشدى باشا وعدلى يكن باشا وعبد الخالق ثروت ....." العصر الملكي"، فؤاد سراج الدين باشا وزكريا محى الدين وعباس رضوان وعبد العظيم فهمى وشعراوى جمعة ومحمد النبوى إسماعيل و أحمد رشدى وزكى مصطفى بدر ومحمد عبد الحليم موسى وحسن الألفى...... وحبيب العادلى " من ثورة 1952 وحتى عقب ثورة 25 يناير 2011". و مجموعة من أوسمة البوليس، كما قامت إدارة الداخلية بإعداد موجز عن دور مباحث الآثار وتشريعات حماية التراث الأثرى وبعض العملات المزورة والآلات المستخدمة فى التزوير.
 مبنى المطافى 
مبنى الإطفاء  اللى يضم أقدم عربات الإطفاء اللى استخدمت فى مصر، حيث يعرض أربع عربات للإطفاء تعود لعصور تاريخية متتالية من العصر العثمانى وعصر محمد على والعصر الحديث.
 لينكات برانيه 

 مصادر 

تصنيف:متاحف مصر